sagorsarker/bangla-wikipedia huggingface dataset:
রাস্তি শাহ

রাস্তি শাহ হলেন বাংলাদেশের চাঁদপুর এলাকার একজন ইসলাম প্রচারক ব্যক্তিত্ত্ব। তার নামানুসারেই শাহরাস্তি উপজেলার নামকরণ করা হয়েছে।
মাজারে রক্ষিত একটি বোর্ড থেকে জানা গেছে <br>
১৩৫১ সালে দিল্লীর সুলতান ফিরোজ শাহ এবং বাংলার সুবেদার ফখরুদ্দিন মোবারক শাহের আমলে শাহজালাল যেই ১২ জন ইসলাম ধর্ম প্রচারককে সঙ্গে নিয়ে এদেশে আসেন রাস্তি শাহ্‌ তাদের অন্যতম। ধর্ম প্রচারের উদ্দেশ্যে তিনি ৭৩৮ বঙ্গাব্দে প্রথম ইয়েমেন আসেন, সেখান থেকে পরবর্তীতে এদেশে আসেন; ইয়েমেন হতে এদেশে আসেন বলে অনেকে তাকে ইয়েমেন বংশোদ্ভূত বলেও মনে করেন। এদেশে আসার সময় তার অন্যতম সহচর ছিলেন তার কনিষ্ঠ ভ্রাতা শাহ মাহবুব। রাস্তি শাহের অন্যতম সহচর সৈয়দ আহমেদ তানভীও ১৩৫১ সালে এদেশে আসেন।
তিনি ১৩৮৮ সালে মৃত্যুবরণ করেন।
চাঁদপুর জেলার শাহরাস্তি উপজেলাধীন শ্রীপুর গ্রামে "হযরত রাস্তি শাহ্‌ (রহ.)-এর মাজার" অবস্থিত।
মাজার সংলগ্ন একটি অতি প্রাচীন তিন গম্বুজ মসজিদ রয়েছে। রাস্তি শাহের মৃত্যুর সাড়ে তিনশ’ বছর পর সুবেদার শায়েস্তা খানের কন্যা পরী বিবির আদেশে কাজী গোলাম রসুল এটি নির্মাণ করেন। সম্রাটফিরোজ শাহ তুঘলক (১৩৫১-১৩৮৮)-এর আমলে মাজারের ব্যয় নির্বাহ করার জন্য সরকার ৬৪ একর সম্পত্তি লাখেরাজ দান করেন; যা শ্রীপুরে তার বংশধরগণ বংশ পরম্পরায় দেখাশুনা করে আসছেন। মাজার রক্ষণাবেক্ষণ করার জন্যে ব্রিটিশ ইস্ট ইন্ডিয়া কোম্পানী বার্ষিক দু’শ’ দশ টাকা হারে অনুদান (ভাতা) দিতো; তবে পরবর্তীতে কুমিল্লার ডিএম (ডিস্ট্রিক্ট ম্যাজিস্ট্রেট) হেনরী মেডকাফের সাথে রাস্তি শাহের উত্তরসুরি গোলাম রেজার বিরোধ সৃষ্টি হলে তা বন্ধ হয়ে যায় এবং পরবর্তীতে তা মীমাংসা হলে তখন থেকে অদ্যাবধি তার বংশধরগণ সরকার থেকে দু’শ দশ টাকা হারে বার্ষিক ভাতা পান।
প্রতি বছর মাঘ মাসের শেষ বৃহস্পতিবার এখানে বার্ষিক সম্মেলন (ওরস) অনুষ্ঠিত হয়; যাতে দেশ-বিদেশ হতে প্রচুর লোক সমাগম ঘটে।
সমস্তিপুর জেলা

সমস্তিপুর জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর সমস্তিপুর। সমস্তিপুর জেলা বিহারের দারভাঙ্গা বিভাগের অন্তর্গত।
১৯৭২ সালে দারভাঙ্গা জেলা বিভাজিত করে সমস্তিপুর জেলা গঠিত হয়।
সমস্তিপুর জেলার আয়তন । এই জেলার আয়ততন ইন্দোনেশিয়ার মুনা দ্বীপের আয়তনের প্রায় সমান।
সমস্তিপুর জেলা চারটি মহকুমায় বিভক্ত। এগুলি হল: সমস্তিপুর সদর, দলসিংসরাই, পাতোরি ও রোসেরা।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় সমস্তিপুর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা সেগুলির মধ্যে অন্যতম।
২০১১ সালের জনগণনা অনুসারে, সমস্তিপুর জেলার জনসংখ্যা ৪,২৫৪,৭৮২। এই জেলার জনসংখ্যা কঙ্গো প্রজাতন্ত্র বা মার্কিন যুক্তরাষ্ট্রের টেনটাকি রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৪৫তম। জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৫.৩৩%। সমস্তিপুর জেলার লিঙ্গানুপাতের হার প্রতি ১০০০ পুরুষে ৯০৯ জন মহিলা এবং সাক্ষরতার হার ৬৩.৮১%।
চওড়া বড়গাছা ইউনিয়ন

চওড়া বড়গাছা ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
চওড়া বড়গাছা ইউনিয়নের উত্তরে ডোমার উপজেলার সোনারায় ইউনিয়ন, পূর্বে লক্ষ্মীচাপ ইউনিয়ন, দক্ষিণে গোড়গ্রাম ইউনিয়ন এবং পশ্চিমে দেবীগঞ্জ উপজেলার সোনাহার ইউনিয়ন অবিস্থত।
ইউনিয়নটি ৪টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।গ্রাম গুলোর মধ্যে বহুল পরিচিত গ্রাম (উত্তর চওড়া গ্রাম)
চওড়া ইউনিয়নের মোট জনসংখ্যা = ৩৫,৫৫১ জন।
চওড়া বড়গাছা ইউনিয়নের শিক্ষার হার ৬৩%। এ ইউনিয়নে ৫টি মাধ্যমিক বিদ্যালয়, ৮টি প্রাথমিক বিদ্যালয়, ২টি মাদ্রাসা রয়েছে।
গোড়গ্রাম ইউনিয়ন

গোড়গ্রাম ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
ইউনিয়নটি ৫টি মৌজা/গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
নীলফামারী জেলায় যেসব প্রত্নতাত্বিক নিদর্শন পাওয়া যায় সে-সব নিদর্শন গুলোর মধ্যে একটি হলোঃ বিরাট রাজার দিঘি বা বিন্যাদিঘী । এই উৎকৃষ্ট মানের পর্যটন কেন্দ্রটির নাম যুগের সাথে তাল মিলিয়ে নাম বদলেছে । দিঘির জলের রং নীল বলে পর্যটন কেন্দ্রটির নামকরণ করা হয় নীলসাগর । 
বর্তমানে নীলসাগর নীলফামারী শহরের পশ্চিমে গোড় গ্রাম ইউনিয়নে অবস্থিত 
। কথিত আছে যে মহারাজ বিরাটের কয়েক হাজার গাভীকে জল পান করার জন্য দিঘিটি খনন করা হয়েছিল এবং রাজকুমারী বিন্যাদেবীর নামানুসারে দিঘির নামকরণ করা হয় বিন্যাদিঘী । এই অঞ্চলের প্রবীণমানুষদের মুখে শোনা যেত আরও একটি অবিশ্বাস্য কাহিনিঃ এই অঞ্চলের কোনো পরিবারে বিয়ের জন্য বিয়ের আগের দিন দিঘির ধারে গিয়ে সাহায্য চাওয়া হলে সাহায্য হিসেবে পাওয়া যেতো থালাবাসন এবং বিয়ের অনুষ্ঠান শেষে তা পরিষ্কার করে দিয়ে আসা হতো । আরও শোনা যায় নতুন গাভীর প্রথম দহিত দুধ দিঘিতে ঢেলে দিয়ে আসা হতো এবং একটি নাগ এসে তা পান করত । আশ্চর্যের বিষয় হলো এই দিঘিতে কখনো কচুরিপানা জন্মেনি ও এখন পর্যন্ত বেশ কয়েকজন সাঁতারু বাজি ধরে সাঁতার 
কাটতে গিয়ে প্রাণ হারিয়েছেন । প্রত্যেক মৃত ব্যক্তিরা বাংলা বছরের চৈত্র মাসের পহেলা দিনে মারা যায়॥
চওড়া ইউনিয়নের মোট জনসংখ্যা = ২৯,২২০ জন।
চওড়া বড়গাছা ইউনিয়নের শিক্ষার হার ৪৯%। এ ইউনিয়নে ৬টি মাধ্যমিক বিদ্যালয়, ১৩টি প্রাথমিক বিদ্যালয়, ১টি মাদ্রাসা রয়েছে।
লরীয়তী

লরীয়তী (, বৈজ্ঞানিক নাম-"Tringa stagnatilis") এটা সরু আকারের চড়ুই প্ৰজাতি৷ এ সাধারণত ইউরোপ আর এশিয়া মহাদেশর মুকলি ঘাঁহনি অঞ্চল তথা জলাশয় এ প্ৰজনন করে বলে বুলি জানা যায়৷
লরীয়তীর ঠোঁট দীর্ঘ আর এর পা দুইটি দীর্ঘ আর হলুদ বর্ণের৷ এরর দেহের দৈৰ্ঘ্য ২২-২৬ সে: মি: আর ওজন প্ৰায় ৪৫-১২০ কি:গ্ৰা৷
লরীয়তী চড়ুই প্ৰধানত পরিভ্ৰমণকাৰী চড়াই প্ৰজাতি৷ এর বেশিরভাগই আফ্ৰিকা আর এশিয়াতে বাস কিরে। শীতকালটা অস্ট্রেলিয়াতে কটায় ৷ 
লরীয়তী চড়াই অগভীর পানিতে খুচড়া খাদ্য খায়৷ এদের প্রধান খাদ্য কীটপতঙ্গ। এরা মূলত কীটপতঙ্গ খেয়ে জীবন ধারণ করে।
বেকার স্ট্রিট

বেকার স্ট্রিট হলো লন্ডনের ওয়েষ্টমিনিস্টার শহরের মেরিলেবোনে অবস্থিত একটি রাস্তা। রাস্তাটি স্থপতি উইলিয়াম বেকারের নামে নামকরণ করা হয়, যিনি ১৮ শতকে রাস্থাটি নির্মাণ করেন। 
রাস্থাটি বিখ্যাত ডিটেকটিভ চরিত্র শার্লক হোমসের জন্য সব থেকে বেশি পরিচিত। কারণ শার্লক হোমস "221B Baker Street" এই ঠিকানায় বসবাস করতেন। এই এলাকাটি একটি আভিজাত্য এলাকা এবং এটি লন্ডনের একটি ব্যাস্ততম রাস্তা। 
১৯৭১ সালে বেকার স্ট্রিটের লিয়র্ডস ব্যাংকে একটি দুধর্ষ ডাকাতির ঘটনা ঘটে।
১৮৩৫ সালে, প্রথম মোমের জাদুঘর বিখ্যাত মাদাম তুসো এই বেকার স্ট্রিটে স্থাপন করা হয়। 
১৯৩৫ সালে, বিখ্যাত ভাস্কর জেমস ফিল্যান্স ৮২ নং বেকার স্ট্রিটে বসবাস করতে আসেন।
বিখ্যাত ব্যান্ড "দ্য বিটল্‌স" এর "এপল বুটিক" নামক একটি কাপড়ের দোকান ৯৪ বেকার স্ট্রিটে স্থাপন করা হয়। যা ১৯৬৭ থেকে ১৯৬৮ পর্যন্ত স্থায়ী ছিল।
বিখ্যাত উপন্যাস চরিত্র যেমন শার্লক হোমস, শার্লক হোনড, ডেনজার মাউস, জেমস ব্লাক সহ আরো অনেক সুপরিচিত উপন্যাসের পটভূমি ছিল বেকার স্ট্রিট।
"বেকার স্ট্রিট" গ্যারি রাফেরটির গাওয়া একটি বিখ্যাত গান, যা ১৯৭৮ সালে প্রকাশিত হয়।
২০০৮ সালে, ""দ্যা ব্যাং জব" "নামক একটি চলচ্চিত্র মুক্তি পায় যেটি ছিল, ১৯৭১ সালে বেকার স্ট্রিটের লিয়র্ডস ব্যাংকে সংগঠিত একটি দুধর্ষ ব্যাংক ডাকাতির চলচ্চিত্রায়ন।
চিহ্ন চতুষ্টয়

চিহ্ন চতুষ্টয় (দ্য সাইন অব দ্য ফোর) হলো স্যার আর্থার কোনান ডয়েলের রচিত বিখ্যাত ধারাবাহিক উপন্যাস শার্লক হোমস সিরিজের দ্বিতীয় উপন্যাস; যা ১৮৯০ সালে প্রকাশিত হয়। শার্লক হোমসকে নিয়ে সব মিলিয়ে ৪টি উপন্যাস, আর ৫৬টি ছোট গল্প লিখেন ডয়েল।
গল্পটি শুরু হয় ১৮৮৮ সালে। "চিহ্ন চতুষ্টয়" লেখা হয় একটি হারানো গুপ্তধন এবং ৪জন ভারতীয় কয়েদি ও দুই জন কারারক্ষির মধ্যে হওয়া একটি চুক্তিকে কেন্দ্র করে। ১৮৫৭ সালের সিপাহী বিদ্রোহও এই উপন্যাসের গুরুত্বপূর্ণ ভূমিকা রাখে। এই উপন্যাসেই প্রথম শার্লক হোমসের মাদকের প্রতি আসক্ততা প্রকাশ পায়। তার সহযোগী ড. জন ওয়াটসনের স্ত্রী ম্যারী মরস্ট্যানের পরিচয় করিয়ে দেয়া হয় এই উপন্যাসে।
১৯৮৮ সালে ওয়াটসনের স্ত্রী ম্যারী মরস্তান শার্লকের কাছে কিছু রহস্য নিয়ে আসেন। প্রথম, তার পিতা ক্যাপ্টেন আর্থার মরস্ট্যানের অজ্ঞাত হওয়া, যিনি ছিলেন ব্রিটিস ভারতীয় সেনাবাহিনীর অফিসার। ম্যারী হোমসকে বলেন যে তিনি তার পিতার একটি টেলিগ্রাফ পেয়েছেন, যেখানে তিনি বলেছেন যে তিনি ভারত থেকে ইংল্যান্ডে ফিরে এসেছেন এবং ম্যারীকে লন্ডনের ল্যাংহাম হোটেলে দেখা করার জন্য বলেন। যখন ম্যারী পিতার সাথে দেখা করতে ল্যাংহাম হোটেলে উপস্থিত হন তখন তিনি জানতে পারেন যে তার পিতা গত রাতে বেরিয়ে গেছেন এবং আর ফিরে আসেন নি। অনেক প্রচেষ্টা সত্ত্বেও তার পিতার কোনো সন্ধার লাভ করা সম্ভব হচ্ছিল না। তখন ম্যারী তার পিতার বন্ধু মেজর জন সলতো (অবসরপ্রাপ্ত অফিসার ব্রিটিশ ভারতীয় সেনাবাহিনী) এর সাথে যোগাযোগ করেন। কিন্তু তিনিও তার পিতার ইংল্যান্ডে ফিরে আসার সত্যতা অস্বীকার করেন।
২য় রহস্য ছিল যে ম্যারী মরস্তান, অজ্ঞাত কারো কাছ থেকে চিঠির মাধ্যমে ৬টি মুল্যবান মুক্তা উপহার পান। যে মুক্তাগুলো তিনি ১৮৮২ সাল থেকে প্রতি বছর একটি করে পাচ্ছিলেন। ম্যারী যখন ১৮৮৮ সালে এই অজ্ঞাত লোকের সাথে দেখা করার জন্য পত্রিকায় বিজ্ঞাপন দেন। তার পরের দিন তিনি আরও একটি মুক্তা ও একটি চিঠি পান। যেখানে লেখা ছিল যে, পত্রিকায় বিজ্ঞাপন দেওয়া তার জন্য একটি বিরাট ভুল ছিল। এই নিয়ে মূলত গল্পটি শুরু হয় এবং পরবর্তীতে আরও নতুন রহস্যের সৃষ্টি এবং রহস্যের উন্মোচন করে।
উপন্যাসটি প্রথম প্রকাশিত হয় ১৮৯০ এর ফেব্রুয়ারি মাসে। "লিপিকর্টসের" মাসিক ম্যাগাজিনে "দ্য প্রোবলেম অব দ্য সলতোস" নামে ধারাবাহিকভাবে প্রকাশিত হয়। প্রকাশের পরপরই ব্যাপক জনপ্রিয়তা অর্জন করে বইটি। তারপর ইংল্যান্ডের বিভিন্ন পত্রিকায় জনপ্রিয়তার সাথে প্রকাশিত হতে থাকে উপন্যাসটি। ১৮৯০ সালের অক্টোবরে এটি "দ্য সাইন অব দ্য ফোর" নামে প্রথম বই আকারে প্রকাশিত হয়; যার সম্পাদক ছিলেন স্যানসার ব্ল্যাকেট। দুই বছর পূর্বে প্রকাশিত তার প্রথম উপন্যাস "আ স্টাডি ইন স্কারলেট"-এর মত "দ্য সাইন অব দ্য ফোর" ততটা ব্যবসা সফল হতে পারেনি।
এই উপন্যাসটিকে কেন্দ্র করে প্রায় ১৪ টি চলচ্চিত্র (১৯০৫ - ২০১৪) ও বিবিসি প্রযোজিত বেতার নাটকও তৈরি করা হয়েছে।
পশ্চিম চম্পারণ জেলা

পশ্চিম চম্পারণ জেলা (, "Maġribī Čaṃpāraṇ Zilā") হল ভারতের বিহার রাজ্যের ৩৮টি জেলার অন্যতম। এই জেলার সদর শহর বেতিয়া। সমস্তিপুর জেলা বিহারের তিরহূত বিভাগের অন্তর্গত।
পশ্চিম চম্পারণ জেলার আয়তন । এই জেলার আয়তন কানাডার অ্যামান্ড রিংনেস দ্বীপের আয়তনের প্রায় সমান।
১৯৮৯ সালে পশ্চিম চম্পারণ জেলায় বাল্মীকি জাতীয় উদ্যান গঠিত হয়। এই জাতীয় উদ্যানের আয়তন । এছাড়াও এই জেলায় দুটি বন্যপ্রাণী অভয়ারণ্য আছে। এগুলি হল: বাল্মীকি বন্যপ্রাণী অভয়ারণ্য (বাল্মীকি জাতীয় উদ্যানের পাশে অবস্থিত) ও উদয়পুর বন্যপ্রাণী অভয়ারণ্য।
পশ্চিম চম্পারণ জেলা তিনটি মহকুমায় বিভক্ত। এগুলি হল: বেত্তিয়া, বাগাহা ও নরকাটিয়াগঞ্জ।
২০১১ সালের জনগণনা অনুসারে, পশ্চিম চম্পারণ জেলার জনসংখ্যা ৩,৯২২,৭৮০। এই জেলার জনসংখ্যা লাইবেরিয়া রাষ্ট্র বা মার্কিন যুক্তরাষ্ট্রের ওরেগন রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬৩তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৮৯%। পশ্চিম চম্পারণ জেলার লিঙ্গানুপাতের হার প্রতি ১০০০ পুরুষে ৯০৬ জন মহিলা এবং সাক্ষরতার হার ৫৮.০৬%।
এই জেলায় বিহারী ভাষাগোষ্ঠীর ভোজপুরি ভাষা প্রচলিত। এই ভাষা দেবনাগরী ও কইঠি হরফে লেখা হয়।
পূর্ব চম্পারণ জেলা

পূর্ব চম্পারণ জেলা () হল ভারতের বিহার রাজ্যের ৩৯টি জেলার অন্যতম। এই জেলার সদর শহর মোতিহারি। জেলাটি তিরহূত বিভাগের অন্তর্গত। বর্তমানে পূর্ব চম্পারণ জেলা রেড করিডোরের অন্তর্গত। ২০১১ সালের জনগণনা অনুসারে, এই জেলাটি পাটনা জেলার পরই বিহারের দ্বিতীয় সর্বাধিক জনবহুল জেলা।
পূর্ব চম্পারণ জেলার আয়তন । এই জেলার আয়তন ভানুয়াটুর এসপিরিটু স্যান্টোর আয়তনের প্রায় সমান।
২০১১ সালের জনগণনা অনুসারে, পূর্ব চম্পারণ জেলার জনসংখ্যা ৫,০৮২,৮৬৮। এই জেলার জনসংখ্যা সংযুক্ত আরব আমিরশাহি বা মার্কিন যুক্তরাষ্ট্রের কলোরাডো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২১তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৯.০১%। পূর্ব চম্পারণ জেলার লিঙ্গানুপাতের হার প্রতি ১০০০ পুরুষে ৯০১ জন মহিলা এবং সাক্ষরতার হার ৫৮.২৬%।
পূর্ব চম্পারণ জেলায় বিহারী ভাষাগোষ্ঠীর ভোজপুরি ভাষা প্রচলিত। এই ভাষা দেবনাগরী বা কইঠি লিপিতে লেখা হয়। এছাড়া উর্দু ভাষাও এই জেলায় প্রচলিত।
মাধেপুরা লোকসভা কেন্দ্র

মাধেপুরা লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
মাধেপুরা লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
আজিজ সানজার

আজিজ সানজার (জন্ম ৭ সেপ্টেম্বর ১৯৪৬) হলেন একজন তুর্কি আণবিক জীববিজ্ঞানী,  প্রাণরসায়নবিদ এবং কোষ বৈজ্ঞানিক। তিনি ডিএনএ মেরামত, কোষ চক্র এবং সার্কাডিয়ান ক্লক নিয়ে কাজ করেন। ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন। 
ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন। ওরহান পামুকের পর তিনি ২য় নোবেল বিজয়ী তুরস্কের নাগরিক যিনি ইস্তানবুল বিশ্ববিদ্যালয়ের ছাত্র ছিলেন।
মজঃফরপুর জেলা

মজঃফরপুর জেলা () হল ভারতের বিহার রাজ্যের ৩৯টি জেলার অন্যতম। এই জেলার সদর শহর মজঃফরপুর। জেলাটি বিহারের তিরহূত বিভাগের অন্তর্গত।
২০১১ সালের জনগণনা অনুসারে, এই জেলাটি বিহারের তৃতীয় সর্বাধিক জনবহুল জেলা (পাটনা ও পূর্ব চম্পারণ জেলার পরে)।
১৯৭২ সালে মুজফফরপুর জেলা থেকে সীতামঢ়ী জেলা ও বৈশালী জেলা পৃথক হয়।
মুজফফরপুর জেলার আয়তন । এই জেলার আয়তন কানাডার ম্যানসেল দ্বীপের আয়তনের প্রায় সমান।
মুজফফরপুর জেলা দুটি মহকুমায় বিভক্ত। এদুটি হল: পূর্ব মুজফফরপুর ও পশ্চিম মুজফফরপুর।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় মুজফফরপুর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে, এই জেলা তার মধ্যে অন্যতম।
লিচু উৎপাদনের জন্য মুজফফরপুর জেলা বিখ্যাত। 
২০১১ সালের জনগণনা অনুসারে, মুজফফরপুর জেলার জনসংখ্যা ৪,৭৭৮,৬১০। এই জেলার জনসংখ্যা সিঙ্গাপুর রাষ্ট্র বা মার্কিন যুক্তরাষ্ট্রের আলাবামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৪তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৭.৫৪%। মুজফফরপুর জেলার লিঙ্গানুপাতের হার প্রতি ১০০০ পুরুষে ৮৯৮ জন মহিলা এবং সাক্ষরতার হার ৬৫.৬৮%।
সুনীতি লুবসার

সুনীতি লুবসার (; জন্ম: ২৬ সেপ্টেম্বর, ১৯৮২) কেপ প্রদেশের পার্লে জন্মগ্রহণকারী দক্ষিণ আফ্রিকার মহিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। এছাড়াও, ২০০৯ সালে জাতীয় দলের অধিনায়কের দায়িত্বে ছিলেন। দলে তিনি মূলতঃ বোলার। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে বর্তমানে বোল্যান্ডের পক্ষে খেলছেন ও ক্লাবের অধিনায়ক তিনি।
সাত বছর বয়সে শৈশবকালীন সময়ে বালকদের সাথে বাগানে ক্রিকেট খেলতেন তিনি। পরবর্তীতে তিনি স্থানীয় ক্রিকেট ক্লাবে যোগ দেন। ১৫ বছর বয়সে বোল্যান্ডের মহিলা দলের পক্ষে অভিষেক ঘটে তার। মূলতঃ তিনি বোলিং উদ্বোধনে নামতেন। কিন্তু, ২০০০ সালে তার পায়ের গোড়ালী ভেঙ্গে যাবার পর বোলিংয়ের ধরন পরিবর্তন করে অফ স্পিনার হন। ২০০৫ সালে বোল্যান্ডের অধিনায়কত্ব লাভ করেন।
২০০৭ সালে পাকিস্তানের বিপক্ষে খেলার মাধ্যমে আন্তর্জাতিক ক্রিকেটে অভিষেক ঘটে তার। একদিনের আন্তর্জাতিকের ঐ খেলায় ১০ ওভার বোলিং করে কোন উইকেট না পেলেও মাত্র ১৬ রান দিয়েছিলেন। এরপর থেকে দক্ষিণ আফ্রিকা দলের পক্ষে শতাধিক খেলায় অংশ নিয়েছেন। একদিনের আন্তর্জাতিকে দক্ষিণ আফ্রিকার শীর্ষস্থানীয় উইকেট-সংগ্রাহক তিনি।
২০০৭ সালে একমাত্র টেস্টে অংশ নেন ও প্রথমবারের মতো দলকে টেস্ট জয়ে সহায়তা করেন। প্রথম ইনিংসে ৫ ও দ্বিতীয় ইনিংসে ৩ উইকেট নেন। এরফলে নেদারল্যান্ডসকে ১৫৯ রানের ব্যবধানে পরাজিত করে দক্ষিণ আফ্রিকা দল। ২০০৮ সালে ক্রিকেট বিশ্বকাপের বাছাইপর্বে বারমুদার বিপক্ষে ৬ উইকেট তুলে নেন মাত্র ৩ রানের বিনিময়ে। ঐ খেলায় বারমুদা দল মাত্র ১৩ রান করেছিল। জয়ের জন্য তার দল এক ওভারেরও কম বল খরচ করেছিল। ঐ প্রতিযোগিতায় দক্ষিণ আফ্রিকা শিরোপা জয় করে ও তিনি শীর্ষস্থানীয় উইকেট সংগ্রহকারী ছিলেন।
২০০৯ সালে সাবেক অধিনায়ক ক্রি-জেল্ডা ব্রিটসের পরিবর্তে তাকে দলের অধিনায়কত্ব প্রদান করা হয়। দল নির্বাচকমণ্ডলীর আহ্বায়ক ডেনিস রিডের মতে, লুবসার যোগ্য ও উপযুক্ত। বিশ্বকাপে তিন খেলার সবকটিতেই পরাজিত হয় ও গ্রুপ পর্ব থেকেই বিদায় নেয়। কিন্তু স্থান নির্ধারণী খেলায় তারা সপ্তম স্থান অধিকার করেছিল। ঐ প্রতিযোগিতায় লবসার ২০ ওভারেরও বেশি বোলিং করলেও কোন উইকেট লাভ করতে পারেননি। ২০০৯ সালের বিশ্ব টুয়েন্টি২০ প্রতিযোগিতায় দলের অধিনায়কত্ব লাভ করেন। দলটি পুনরায় গ্রুপ পর্যায় থেকে পরবর্তী পর্বে উত্তরণ ঘটাতে পারেনি। তবে তিনি তিন উইকেট লাভ করেছিলেন ও ওভারপ্রতি সাতেরও বেশি রান দিয়েছিলেন। এরপরই ওয়েস্ট ইন্ডিজের বিপক্ষে দলকে নাস্তানুবাদ করার পরিকল্পনা নিয়ে অগ্রসর হলেও প্রতিপক্ষ দল সুবিধা করতে পারেনি। একদিনের আন্তর্জাতিকে টাই বাদে ২-১ ও টুয়েন্টি২০ আন্তর্জাতিকে ০-৩ ফলাফল লাভ করে দক্ষিণ আফ্রিকা দল।
৩৫তম জাতীয় চলচ্চিত্র পুরস্কার (বাংলাদেশ)

৩৫তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৫তম আয়োজন; যা ৩ এপ্রিল ২০১২ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
৩ এপ্রিল ২০১২ সালে ‘জাতীয় চলচ্চিত্র দিবসে’ বঙ্গবন্ধু আন্তর্জাতিক সম্মেলন কেন্দ্রে ২০১০ সালের জাতীয় চলচ্চিত্র পুরস্কার জয়ীদের হাতে সম্মাননা তুলে দেন প্রধানমন্ত্রী শেখ হাসিনা। পুরস্কার প্রদান শেষে এক মনোজ্ঞ সাংস্কৃতিক অনুষ্ঠানের আয়োজন করা হয়। সাংস্কৃতিক অনুষ্ঠানের শুরুতে চলচ্চিত্র নিয়ে একটি তথ্যচিত্র দেখানো হয়। এরপর বিটিভির শিল্পীরা দেশাত্মবোধক গানসহ নৃত্য পরিবেশন করেন। এরপর রুনা লায়লা, সুবীর নন্দী, সামিনা চৌধুরী ও এসআই টুটুল সঙ্গীত পরিবেশন করেন। ৩৫তম জাতীয় চলচ্চিত্র পুরস্কার অনুষ্ঠানটি উপস্থাপনা করেছেন রিয়াজ ও মৌসুমী।
মাইকেল ভন

মাইকেল পল ভন, ওবিই (; জন্ম: ২৯ অক্টোবর, ১৯৭৪) গ্রেটার ম্যানচেস্টারের একলেস এলাকায় জন্মগ্রহণকারী ইংল্যান্ডের অবসরপ্রাপ্ত বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। পাশাপাশি দলের নেতৃত্বও দিয়েছেন মাইকেল ভন। দলে তিনি মূলতঃ ডানহাতে উদ্বোধনী ব্যাটসম্যানের ভূমিকা পালন করেছেন। এছাড়াও মাঝে-মধ্যে অফ স্পিন বোলিং করতেন। ঘরোয়া কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি।
অস্ট্রেলিয়ায় অনুষ্ঠিত ২০০২-০৩ মৌসুমের অ্যাশেজ সিরিজের পর তিনি বিশ্বের অন্যতম সেরা ব্যাটসম্যানের মর্যাদা পান। ঐ সিরিজে তিনটি সেঞ্চুরিসহ ৬৩৩ রান তোলেন। মার্কাস ট্রেসকোথিকের সাথে জুটি গড়ে ব্যাপক সফলতা লাভ করেন।
তীক্ষ্ণ বুদ্ধিমত্তা প্রয়োগে ও ব্যক্তিকেন্দ্রিক দক্ষতার অধিকারী ভন ২০০৩ থেকে ২০০৮ সালের মধ্যে ৫১ টেস্টে ইংল্যান্ড দলের অধিনায়কের দায়িত্ব পালন করেন। তন্মধ্যে ২৬ টেস্টে জয়লাভ করে জাতীয় রেকর্ড গড়েন। নিজ ভূমিতে অনুষ্ঠিত সবগুলো টেস্টেই জয় পায় তার দল। তবে স্মরণীয় মুহূর্ত হিসেবে ১৯৮৬-৮৭ মৌসুমে জয়ের দীর্ঘ আঠারো বছর পর তার নেতৃত্বে ২০০৫ সালে ইংল্যান্ড দল অ্যাশেজ ট্রফি করায়ত্ত্ব করতে সক্ষম হয়।
২০০৩ সালের ক্রিকেট বিশ্বকাপের পর নাসের হুসেনকে অধিনায়কের দায়িত্ব থেকে অব্যাহতি দেয়া হয়। ৬ মে, ২০০৩ তারিখে তাকে ওডিআই অধিনায়ক মনোনীত করে ইসিবি। এরপর জুলাইয়ে নাসের হুসেনের পরিবর্তে টেস্ট দলেরও অধিনায়ক মনোনীত হন তিনি। ২৮ জুলাই, ২০০৩ তারিখে আকস্মিকভাবে তাকে টেস্ট দলের অধিনায়কের দায়িত্ব প্রদান করা হয়।
হাঁটুর আঘাত মাথাচড়া দেয়ার কারণে অ্যান্ড্রু স্ট্রস ও অ্যালাস্টেয়ার কুককে উপরে দিয়ে তিনি নিচেরদিকে ব্যাটিং করতে থাকেন। তবে, অধিনায়কত্বের চাপে খেলোয়াড়ী জীবনের শেষদিকে তার ব্যাটিংয়ে ব্যাপক প্রভাব পড়ে। দায়িত্ব ছাড়া তার গড় ছিল ৫০.৯৫; অথচ, দলের অধিনায়ক থাকাকালে তার গড় দাঁড়ায় ৩৬.০২। ৩০ জুন, ২০০৯ তারিখে প্রথম-শ্রেণীর ক্রিকেট থেকে অবসর নেন তিনি।
২৪ জুলাই, ২০১২ তারিখে লন্ডন অলিম্পিক গেমসের জন্য হিলিংটনের মধ্য দিয়ে অলিম্পিক মশাল বহন করেন তিনি।
ফরিদুর রেজা সাগর

ফরিদুর রেজা সাগর (২২ ফেব্রুয়ারি ১৯৫৫) হলেন একজন বাংলাদেশী লেখক, চলচ্চিত্র পরিচালক ও প্রযোজক। তিনি ইমপ্রেস টেলিফিল্ম ও চ্যানেল আইয়ের ব্যবস্থাপনা পরিচালক। ২০০৫ সালে শিশুসাহিত্যের বিশেষ অবদানের জন্য তিনি বাংলা একাডেমি পুরস্কার এবং ২০১৫ সালে গণমাধ্যম শাখায় একুশে পদক লাভ করেন।
ফরিদুর রেজা সাগর ১৯৫৫ সালের ২২ ফেব্রুয়ারি ঢাকায় জন্মগ্রহণ করেন। তার পিতা মো: ফজলুল হক; যিনি একজন বিখ্যাত চলচ্চিত্র পরিচালক ছিলেন। তার মাতা কথাসাহিত্যিক রাবেয়া খাতুন। সাগর বাল্য বয়সে তার পিতার পরিচালনায় শিশুতোষ চলচ্চিত্রে অভিনয় করেন। এছাড়া তিনি বাংলাদেশ টেলিভিশনের বিভিন্ন শিশুতোষ অনুষ্ঠানের সাথেও জড়িত ছিলেন। তিনি তেজগাঁও পলিটেকনিক হাই স্কুল থেকে এসএসসি পাশ করেন।
ফরিদুর রেজা সাগর ১৯৬৬ সালে বাল্য বয়সেই একজন অভিনেতা হিসেবে চলচ্চিত্র শিল্পে প্রবেশ করেন। তিনি প্রেসিডেন্ট নামক একটি শিশুতোষ চলচ্চিত্রে প্রধান চরিত্রে অভিনয় করেন। তিনি সাহিত্য লেখালেখি করেন, তাঁর কিছু উল্লেখযোগ্য প্রকাশনা হল: একটি গল্পের বই, মেঘনা-ও-গল্পো বুড়ো, মেঘনা ও আলাদিনের প্রদীপ, মেঘনা-ও-ইতি, কক্সবাজার কাকাতুয়া বা টেলিভিশন, জিবলার শাঙ্গি। তিনি শিশুদের জন্য পঞ্চাশটিরও বেশি বই লিখেছেন। দু:সাহসিক কাজ, রহস্য, ভ্রমণ, স্মৃতি, আতঙ্ক, মুক্তিযুদ্ধ, বৈজ্ঞানিক কল্পকাহিনী ইত্যাদি বিভিন্ন ধরনের ধারায় তিনি শিশুদের জন্য লিখেছেন।
তিনি ইমপ্রেস টেলিফিল্ম ও চ্যানেল আই প্রতিষ্ঠা করেন।
তিনি শিশুদের জন্য অনেক চিত্রনাট্য এবং নাটক লিখেছেন। তিনি ৪২টি পূর্ণদৈর্ঘ্য চলচ্চিত্র প্রযোজনা করেছেন।
তিনি কনা রেজাকে বিয়ে করেন। মেঘনা এবং মোহনা নামে তাঁদের দুই মেয়ে রয়েছে।
ভিজুয়াল বেসিক ডট নেট

ভিজুয়াল বেসিক .নেট হলো () মাইক্রোসফট এর ভিজুয়াল বেসিক এর উন্নত রূপ । এতে ফার্মওয়ার্ক সমর্থন করে । ভিজুয়াল বেসিক ডট নেট ব্যবহার করে খুব সহজে একটি উইন্ডোজ সফটওয়্যার তৈরী করা সম্ভব । বর্তমানে ভিজুয়াল বেসিক ডট নেটে অনেকগুলো টেমপ্লেট সংযুক্ত আছে । 
নিম্নলিখিতটি একটি খুব সহজ VB.NET প্রোগ্রাম, একটি কনসোল অ্যাপ্লিকেশন হিসাবে নির্মিত ক্লাসিক উদাহরণ "হ্যালো বিশ্ব"-এর একটি সংস্করণ:
Module Module1
End Module
২০০২ সালে ভিজুয়াল বেসিক ডট নেট এর পরীক্ষামূলকভাবে ভিজুয়াল স্টুড়িওর সাথে বাজারে ছাড়া হয় । ক্রমে ভিজুয়াল বেসিক ডট নেট এর জনপ্রিয়তা বৃদ্ধি পায় । পরবর্তীতে ২০০৫ সালে এর এক্সপ্রেস প্যাকেজ বাজারে ছাড়া হয় । শুধুমাত্র ভিজুয়াল বেসিক ডট নেট ২০০৫ এবং ২০০৮ এর এক্সপ্রেস প্যাকেজ রয়েছে । 
প্রথম মুক্তি পায় । সংস্করণ ৭.০
সংস্করণ ৭.১
সংস্করণ ৮.০
সংস্করণ ৯.০
সংস্করণ ১০.০ । এটি উইন্ডোজ এক্সপিতে সমর্থন করে । ওয়েব সাইট ডেভলপমেন্ট যুক্ত করা হয়েছে ।
সংস্করণ ১১.০ । উইন্ডোজ ৭ ও উইন্ডোজ ৮এ সমর্থন করে ।
সংস্করণ ১১.০ কিন্তু এটি একটু উন্নত । সংস্করণ ১১.০ তে সমস্যা ছিল যা ২০১৩ তে নাই ।
সংস্করণ ১৪ . বর্তমানে চলমান ।
হিউম্যানওয়্যার

“হার্ডওয়্যার ও সফটওয়্যারের সাথে সম্পৃক্ত মানুষ বা মানুষের সমষ্টিকে হিউম্যানওয়্যার বা ব্যবহারকারী বলে ।“
অর্থাৎ , মানুষের সাথে কম্পিউটারের একটা সম্পর্ক রয়েছে । কম্পিউটারের সফটওয়্যার হার্ডওয়্যারের সৃষ্টি মানুষের মাধ্যমে হয়েছে । মানুষের অক্লান্ত পরিশ্রমের ফলে কম্পিউটার আজ এতো উন্নত পর্যায়ে আসতে সক্ষম হয়েছে । এখনে লক্ষ্য করলে দেখতে পরবেন যে, কম্পিউটারের সাথে মানুষের একটি গভীর সম্পর্ক রয়েছে । আর কম্পিউটার পরিচালনা,নির্মাণ ও উন্নয়নে জড়িত মানুষকে হিউম্যানওয়্যার বলা হয় ।
মানুষের সাহায্য ছাড়া হার্ডওয়্যার ও সফটওয়্যার নিজে নিজে কোন কাজ করতে পারে না । কম্পিউটারের কোন নিজস্ব বুদ্ধি নেই । যদিও আমরা দেখি কম্পিউটার অনেক দ্রুত সিদ্ধান্ত নিতে পারে । 
সিদ্ধান্ত নেওয়ার প্রোগ্রাম মানুষই কম্পিউটারের মধ্যে যুক্ত করে । মানুষ হার্ডওয়্যারের উন্নয়নে কাজ করে । হার্ডওয়্যার যত উন্নত হয় কম্পিউটারের সামর্থ্য তত বৃদ্ধি পায় । একটা ভালো হিউম্যানওয়্যার কম্পিউটারের ব্যাপক পরিবর্তন আনতে সক্ষম । হিউম্যানওয়্যার ছাড়া কম্পিউটার অচল ।
হিউম্যানওয়্যার সাধারনত দুই প্রকার । 
প্রান্তিক পর্যায়ে বিভিন্ন কর্ম ক্ষেত্রে বিভিন্ন কাজে যে ব্যক্তি কম্পিউটার ব্যবহার করে তাকে ব্যবহারকারী বলা হয় । এই ব্যবহারকারী শুধু উপযোগ শেষ করেন ।
কম্পিউটারের দুইটি অংশ হার্ডওয়্যার ও সফটওয়্যারের উৎপাদন ও উন্নয়নে জড়িত ব্যক্তিরা হলেন উৎপাদন ও উন্নয়নকারী । ডিজাইনার ও প্রযুক্তিবিদরা তাদের সৃজনশীল মেধার মাধ্যমে হার্ডওয়্যারের উন্নয়ন করেন । অন্যদিকে ভালো প্রোগ্রামাররা বিভিন্ন সমস্যা চিন্হিত করার মাধ্যমে তা সমাধানে কম্পিউটারের উপযোগী সফটওয়্যার তৈরী করেন ।
সরঞ্জাম

সরঞ্জাম বলতে সেই সব বস্তুকে বুঝায় যার দ্বারা দৈনন্দিন কাজকর্ম দ্রুত ও সহজে করা সম্ভব হয়।
নৃ-বিজ্ঞানীরা মনে করেন মানুষের বর্তমান অবস্থায় পৌঁছানোর পেছনে রয়েছে বিভিন্ন ধরনের সরঞ্জামের ব্যবহার। মানুষ তাদের প্রচলিত সরঞ্জাম ব্যবহার ও উন্নত করার মাধ্যমে কাজ কর্মে দ্রুততা নিয়ে এসেছে। সরঞ্জাম ব্যবহারের মাধ্যমে মানুষ উন্নত ও আরও গতিময় হতে পেরেছে। প্রাচীন কালে আদিম মানুষ/গুহা মানবরা অসহায় জীবনযাপন করতো। তারা গুহায় লুকিয়ে বসবাস করতো থাকতো।
শুধুমাত্র মানুষই উন্নত সরঞ্জাম ব্যবহার করে। আর বাকী প্রাণীকুল প্রাকৃতিক সরঞ্জাম ব্যবহার করে।
ভাংবাড়ীয়া ইউনিয়ন

ভাংবাড়ীয়া ইউনিয়ন বাংলাদেশের চুয়াডাঙ্গা জেলার একটি প্রশাসনিক এলাকা।
এই ইউনিয়টি বাংলাদেশের দক্ষিণ-পশ্চিমাঞ্চলের খুলনা বিভাগের চুয়াডাঙ্গা জেলার আলমডাঙ্গা উপজেলার অন্তর্গত। এর পশ্চিমে মেহেরপুর জেলা, উত্তরে কুষ্টিয়া জেলা, দক্ষিণে গাংনী ইউনিয়ন এবং পুর্বে হারদী ইউনিয়ন অবস্থিত। ইউনিয়নটির পাশ দিয়ে মাথাভাঙ্গা নদী প্রবাহিত হচ্ছে।
এখানে মোট ১২টি গ্রাম আছে; এগুলো হলোঃ * ভাংবাড়ীয়া; * হাটবোয়ালিয়া; * বড়বোয়ালিয়া; * নগরবোয়ালিয়া; * গৌরীহ্রদ; *বগাদী; * খোরদ; * মহেষপুর; * রাধানগর; * ভোগাইল; * বাঁশবাড়ীয়া এবং বাঁচামারী।
এখানে ১০ টিপ্রথমিক বিদ্যালয় ৪ টি মাধ্যমিক বিদ্যালয় এবং ১ টি মাদ্রাসা রয়েছে।
৩৪তম জাতীয় চলচ্চিত্র পুরস্কার (বাংলাদেশ)

৩৪তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৪তম আয়োজন; যা ২৩ জুলাই ২০১১ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
২৩ জুলাই ২০১১ সালে বঙ্গবন্ধু আন্তর্জাতিক সম্মেলন কেন্দ্রে জমকালো আয়োজনের মাধ্যমে ২০০৯ সালের জাতীয় চলচ্চিত্র পুরস্কার প্রদান করা হয়। প্রধান অতিথি হিসেবে প্রধানমন্ত্রী শেখ হাসিনা বিজয়ীদের হাতে পুরস্কার তুলে দেন।
খোকশাবাড়ী ইউনিয়ন, নীলফামারী সদর

খোকশাবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
খোকশাবাড়ী ইউনিয়নের উত্তরে ডোমার উপজেলার সোনারায় ইউনিয়ন ও সদরের লক্ষীচাপ ইউনিয়ন, দক্ষিণে নীলফামারী পৌরসভা ও পূর্বে টুপামারী ইউনিয়ন ও পলাশবাড়ী ইউনিয়ন এবং পশ্চিমে চওড়া বড়গাছা ইউনিয়ন অবস্থিত।
খোকশাবাড়ী ইউনিয়ন ৯টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
নাসের হুসেন

নাসের হুসেন, ওবিই (জন্ম: ২৮ মার্চ, ১৯৬৮) ভারতের মাদ্রাজে জন্মগ্রহণকারী ব্রিটিশ-ভারতীয় বংশোদ্ভূত বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ১৯৮৭ থেকে ২০০৪ সাল মেয়াদে আন্তর্জাতিক ক্রিকেটে প্রতিনিধিত্ব করেন। পাশাপাশি দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি। কাউন্টি ক্রিকেটে এসেক্স দলে খেলেন।
বাবা ‘রাজা জো হুসেনের’ অনুপ্রেরণায় ক্রিকেটে হাতেখড়ি ঘটে। কিশোর অবস্থায় তার পরিবার ইংল্যান্ডে অভিবাসিত হয়। ১৯৮৭ সালে এসেক্সের সদস্য হিসেবে যোগ দেন। বিদ্যালয়ে থাকাকালে স্পিন বোলার থেকে ব্যাটিংয়ের দিকে নজর দেন। এ সময় তিনি এসেক্সের পক্ষে বিভিন্ন বয়সভিত্তিক দলে খেলেন। ১৯৮৯ সালের কাউন্টি চ্যাম্পিয়নশীপে ৯৯০ রান তোলেন। প্রথম-শ্রেণীর ক্রিকেট ও লিস্ট-এ ক্রিকেটে ৬৫০-এরও অধিক খেলায় ত্রিশ সহস্রাধিক রান সংগ্রহ করেছেন।
কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ইংল্যান্ড দলের সদস্যরূপে মনোনীত হন। কিন্তু আঘাতপ্রাপ্তি ও দূর্বল ক্রীড়াশৈলী প্রদর্শনের প্রেক্ষিতে ১৯৯০-এর দশকের শুরুতে আন্তর্জাতিক ক্রিকেটে তার অংশগ্রহণ বেশ অনিয়মিত ছিল। ১৯৯০ সালের ওয়েস্ট ইন্ডিজ সফর ও ১৯৯৩ সালে তিনি আও চার খেলায় অংশ নেন। ১৯৯৬ সাল থেকে ইংল্যান্ডের নিয়মিত টেস্ট ক্রিকেটার হিসেবে অংশগ্রহণ করতে থাকেন তিনি।
১৯৯৭ সালে এজবাস্টনে অনুষ্ঠিত প্রথম টেস্টে তিনি তার সর্বোচ্চ ২০৭ রান সংগ্রহ করেন। এ প্রসঙ্গে উইজডেন মন্তব্য করে যে, ‘প্রতিভাবানের স্পর্শে সমৃদ্ধ’। সমগ্র খেলোয়াড়ী জীবনে ৯৬ টেস্ট ও ৮৮টি একদিনের আন্তর্জাতিকে অংশগ্রহণ করেছেন তিনি।
কিশোর অবস্থায় অ্যালেক স্টুয়ার্টকে আদর্শ হিসেবে মানতেন। ১৯৯৯ সালে অধিনায়ক হিসেবে তারই স্থলাভিষিক্ত হন। ২০০৩ সালে অবসর গ্রহণের পূর্ব পর্যন্ত ৪৫ টেস্টে ইংল্যান্ড দলকে নেতৃত্ব দেন তিনি। বিদেশে চারটি সিরিজে ধারাবাহিকভাবে দলকে জয় এনে দেন ও টেস্টে তৃতীয় স্থান থেকে শীর্ষ পর্যায়ে নিয়ে আসতে সক্ষমতা দেখান তিনি। ফলশ্রুতিতে তাকে ইংল্যান্ডের অন্যতম সেরা তুখোড় অধিনায়ক হিসেবে চিত্রিত করা হয়। দ্য টাইমসের সংবাদদাতা সিমন বার্নস তার সম্পর্কে লিখেন যে, অধিনায়ক হিসেবে তিনি সফল ও যোগ্য। অধিনায়কত্ব থেকে অবসর নেয়ার পর সময় ভবিষ্যতের অধিনায়ক অ্যান্ড্রু স্ট্রসের অভিষেক ঘটে। ঐ খেলায় হুসেন তার সেঞ্চুরি দেখেছিলেন।
অবসর পরবর্তীকালে স্কাই স্পোর্টসের ধারাভাষ্যকারের দায়িত্ব পালন করেন। ২০০৫ সালে প্লেয়িং উইদ ফায়ার শিরোনামে আত্মজীবনী লিখেন যা ব্রিটিশ স্পোর্টস বুক পুরস্কারের সেরা আত্মজীবনী শ্রেণীতে পুরস্কার পায়।
ক্রিকেট জীবন থেকে অবসর নেয়ার ঘণ্টাখানেকের মধ্যেই স্কাই স্পোর্টসের ধারাভাষ্যকার দলে পূর্ণাঙ্গকালীন সময়ের জন্য যোগ দেন। এ দলে সাবেক অধিনায়কত্রয় বব উইলিস, ডেভিড গাওয়ার ও ইয়ান বোথাম এবং সাবেক ইংরেজ কোচ ডেভিড লয়েড ছিলেন। এ প্রসঙ্গে স্কাইয়ের ভিক ওয়াকলিং বলেন যে, আমাদের ধারাভাষ্যকার কক্ষে সর্বাপেক্ষা অভিজ্ঞ ধারাভাষ্যকার রয়েছেন। চারজন সাবেক ইংরেজ অধিনায়ক সর্বসাকুল্যে চারশতাধিক টেস্ট, বিশ সহস্রাধিক রান ও সাত শতাধিক উইকেট পেয়েছেন। এছাড়াও তারা প্রত্যেকেই উইজডেন বর্ষসেরা ক্রিকেটারের পুরস্কার লাভ করেন।
পলাশবাড়ী ইউনিয়ন, নীলফামারী সদর

পলাশবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
পলাশবাড়ী ইউনিয়ন নীলফামারী শহরের উত্তরে অবস্থিত। ইউনিয়নের উত্তরে ডোমার উপজেলার সোনারায় ইউনিয়ন,ও সদরের লক্ষীচাপ ইউনিয়ন, দক্ষিণে নীলফামারী পৌরসভা ও পূর্বে টুপামারী ইউনিয়ন পশ্চিমে চওড়া বড়গাছা ইউনিয়ন, গোড়গ্রাম ইউনিয়ন ও খোকশাবাড়ী ইউনিয়ন অবস্থিত।
পলাশবাড়ী ইউনিয়ন ১০ মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
পলাশবাড়ী ইউনিয়নের জনসংখ্যা উপাত্ত
এ ইউনিয়নের শিক্ষা হার ৪৬%। ইউনিয়নের ১টি কলেজ, ৫টি মাধ্যমিক বিদ্যালয়, ২টি মাদ্রাসা, ১০টি প্রাথমিক বিদ্যালয়, ১টি প্রিক্যাটেড স্কুল ও ৩টি কিন্ডারগার্ডেন স্কুল রয়েছে।
উল্লেখযোগ্য শিক্ষাপ্রতিষ্ঠান
প্রতিমন্ত্রী

প্রতিমন্ত্রী হলো নিম্নপদস্থ মন্ত্রী; একটি মন্ত্রণালয়ের কার্যনির্বাহক মন্ত্রীর নিকট দায়বদ্ধ থাকেন। একজন প্রতিমন্ত্রী, পূর্ণ মন্ত্রী ও উপমন্ত্রীর মধ্যবর্তী পদমর্যাদার মন্ত্রী। প্রতিমন্ত্রীকে সাধারণত একজন পূর্ণ মন্ত্রীর কাজের চাপ ও দায়িত্ব কমানোর লক্ষ্যে নিযুক্ত করা হয়। প্রতিমন্ত্রী পূর্ণ মন্ত্রীর অধীনে থেকে কোন বিভাগের অংশবিশেষের দায়িত্ব পালন করেন।
শ্রীলঙ্কা মাতা

শ্রীলঙ্কা মাতা (সিংহলি ভাষা:ශ්‍රී ලංකා ජාතික ගීය ;তামিল ভাষা ஸ்ரீ லங்கா தாயே ) হচ্ছে শ্রীলঙ্কার জাতীয় সঙ্গীত।
"শ্রীলঙ্কা মাতা" গানের রচয়িতা সম্পর্কে বিভিন্ন মত আছে। সবচেয়ে প্রচলিত ধারণা হচ্ছে শ্রীলঙ্কার খ্যাতিমান সঙ্গীত ব্যক্তিত্ব আনন্দ সামারাকুন রবীন্দ্রনাথ ঠাকুরের দ্বারা অনুপ্রাণিত ও উৎসাহিত হয়ে গানটি লিখেছেন। অনেকে মনে করেন রবীন্দ্রনাথ ঠাকুর পুরো গানটি লিখেছেন। কেউ কেউ বলেছেন যে রবীন্দ্রনাথ গানটির সুরকার এবং আনন্দ সামারাকুন রচয়িতা। রবীন্দ্রনাথ সরাসরি এই গান রচনায় যুক্ত ছিলেন এই ধারণা ভারতীয় ঐতিহাসিক লিপি ঘোষ এবং শ্রীলঙ্কার ঐতিহাসিক Sandagomi Coperahewa অস্বীকার করেছেন। আনন্দ সামারাকুন বিশ্বভারতী বিশ্ববিদ্যালয়ে রবীন্দ্রনাথের ছাত্র ছিলেন। শ্রীলঙ্কা ফিরে যাবার পর তিনি মাহিন্দা কলেজে গান শেখাতেন। মাহিন্দা কলেজের শিক্ষার্থীরা প্রথম "নমো নমো মাতা" গানটি পরিবেশন করেন। পরে মিউসেস কলেজ নামক শিক্ষা প্রতিষ্ঠানের গায়ক দল গানটি পরিবেশন করার পর এটি শ্রীলঙ্কায় জনপ্রিয় হয়। তৎকালীন সময়ে বেতারে সম্প্রচারিত জনপ্রিয় গানগুলোর মধ্যে অন্যতম ছিল গানটি।
১৯৪৮ সালে শ্রীলঙ্কা ব্রিটেনের নিকট হতে স্বাধীনতা অর্জন করে। কিন্তু স্বাধীনতার পরও শ্রীলঙ্কায় ব্রিটেনের জাতীয় সংগীত ব্যবহার করা হত। ১৯৫০ সালে শ্রীলঙ্কার অর্থমন্ত্রী জে.আর জয়বর্ধনে শ্রীলঙ্কা সরকারকে আনন্দ সামারাকুনের অনুবাদকৃত "নমো নমো মাতা, সু্ন্দর শ্রীবরণী" গানটিকে শ্রীলঙ্কার জাতীয় সঙ্গীত করার আবেদন জানান। তখন শ্রীলঙ্কা সরকার গৃহ ও গ্রামোন্নয়ন মন্ত্রী এডুইন বিজয়রত্নের নেতৃত্বে জাতীয় সঙ্গীত প্রণয়ন সংক্রান্ত কমিটি গঠন করেন। উক্ত কমিটি অনেক গুলো গান নির্বাচন করে, কিন্তু তন্মধ্যে আনন্দ সামারাকুনের নমো নমো মাতা জাতীয় সঙ্গীত হিসেবে গ্রহণ করা হয়। এই কমিটি সামারাকুনের সমর্থনে গানটির দশম পঙক্তিতে কিছু পরিবর্তন এবং পরিবর্ধন আনে। ২২ নভেম্বর ১৯৫১ সালে সরকার গানটিকে শ্রীলঙ্কার জাতীয় সঙ্গীত রূপে ঘোষণা করে।  ১৯৫২ সালে এম. নল্লথম্বি গানটি তামিল ভাষায় অনুবাদ করেন। ১৯৫২ সালে শ্রীলঙ্কার প্রথম স্বাধীনতা দিবসে গানটি আনুষ্ঠানিকভাবে গাওয়া হয়।
১৯৫০-এর দশকের শেষের দিকে গানটির প্রথম লাইন "নমো নমো মাতা" নিয়ে অনেক বিতর্ক শুরু হয়। এটিকে দেশের জন্য দুর্ভাগ্যের প্রতীক হিসেবে বিবেচনা করা হয়েছিল এবং দেশের দুই প্রধানমন্ত্রীর মৃত্যুর ঘটনায় দায়ী করা হয়েছিল। তাই শ্রীলঙ্কা সরকার ১৯৬১ সালের ফেব্রুয়ারি মাসে আনন্দ সামারাকুনের অমতে ও প্রবল বিরোধিতা সত্ত্বেও গানটির প্রথম লাইনে পরিবর্তন আনে এবং প্রথম লাইনটি বদলে "শ্রীলঙ্কা মাতা, আপা শ্রীলঙ্কা নমো নমো নমো নমো মাতা" করা হয়। আনন্দ সামারাকুন ১৯৬২ সালের এপ্রিলে মাসে আত্মহত্যা করেন ও তার আত্মহত্যার কারণ হিসেবে তার রচিত জাতীয় সঙ্গীতের ক্ষতিসাধনকে দায়ী করেন।
১৯৭৪ খ্রিষ্টাব্দে দ্বিতীয় প্রজাতন্ত্রী সংবিধান "শ্রীলঙ্কা মাতা" গানটিকে সাংবিধানিক স্বীকৃতি প্রদান করে।
শ্রীলঙ্কার জাতীয় সঙ্গীতটি অনেক গুলো ভাষায় অনুদিত হয়েছে। যেমন: বেলজিয়াম, ফরাসি, কানাডীয়, ইংরেজি, জার্মান, ইতালীয়, রোমানসহ আরো অনেকগুলো ভাষায়। শ্রীলঙ্কার অধিকাংশ মানুষ সিংহলী ভাষায় কথা বলে (৭৫%) এবং জাতীয় সঙ্গীতটি সিংহলী ভাষায়ই বেশি গাওয়া হয়। এছাড়াও বিভিন্ন সরকারি কার্যক্রমে তামিল ভাষায়ও গানটি গাওয়া হয়।
উইলিয়াম সি. ক্যাম্পবেল (বিজ্ঞানী)

উইলিয়াম সেসিল ক্যাম্পবেল (জন্ম ২৮ জুন, ১৯৩০) হলেও একজন আইরিশ বংশোদ্ভূত মার্কিন জীববিজ্ঞানী। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে চিকিৎসাবিজ্ঞানে নোবেল পুরস্কার লাভ করেন। তিনি বর্তমানে যুক্তরাষ্ট্রের "ড্রিউ বিশ্ববিদ্যালয়ে "অধ্যাপক হিসেবে কর্মরত আছেন।
ক্যাম্পবেল আয়্যারল্যান্ডের রোমেলটন প্রদেশে ১৯৩০ সালে জন্ম গ্রহণ করন। তিনি তার পিতা আর জে ক্যাম্পবেল এর তৃতীয় সন্তান। তিনি ১৯৫২ সালে ডাবলিনের ট্রিনিটি কলেজ থেকে প্রাণিবিদ্যায় ১ম শ্রেনীতে স্নাতক ডিগ্রি অর্জন করেন। তিনি ১৯৫৭ সালে ইউনিভার্সিটি অব উইসকনসিন-ম্যাডিসন থেকে স্নাতোকত্তর ডিগ্রি অর্জন করন।
১৯৫৭ থেকে ১৯৯০ সাল পর্যন্ত তিনি একটি ঔষধ কোম্পানিতে গবেষক হিসেবে কর্মরত ছিলেন। এছাড়াও ১৯৮৪ থেকে ১৯৯০ পর্যন্ত তিনি "এস্যা বিজ্ঞান ইনিস্ট্রিটিউটে" পরিচালক হিসেবে কর্মরত ছিলেন। ১৯৬২ সালে তিনি আমেরিকার নাগরিকত্ত্ব লাভ করেন। ২০০২ সালে তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য নির্বাচিত হন। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে জাপানের সোতোশি ওমুরার সাথে চিকিৎসাবিজ্ঞানে নোবেল পুরস্কার লাভ করেন। আরেক জন, চীনের ইউইউ তু যিনি ম্যালেরিয়া রোগের এমন কিছু প্রতিষেধক আবিষ্কার করেছেন, যা অতীতের সব ধারণাকেই পাল্টে দেবে। ১৯৫১ সালে পদার্থে নোবেল জয়ী আর্নেস্ট ওয়াটসনের পর তিনিই ২য় আইরিশ নোবেল জয়ী।
পরজীবী গোলকৃমি থেকে যেসব রোগের সংক্রমণ হয় তা থেকে সুরক্ষা পেতে নতুন প্রতিষেধক উদ্ভাবন করেন উইলিয়াম ক্যাম্পবেল। তিনি এবং জাপানের সোতোশি ওমুরা যৌথ ভাবে এ নিয়ে অনেক দিন ধরে ব্যাপক গবেষণা চালাচ্ছেন। গোলকৃমির সংক্রমণে বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসসহ বিভিন্ন রোগে আক্রান্ত হচ্ছে। এই দুই ধরনের পরজীবীর বিরুদ্ধে লড়াইয়ে দীর্ঘদিন সীমিত অগ্রগতির পর আইভারমেকটিন ও আর্টেমিসিনিন নামের দুটি নতুন ওষুধ তৈরির করেন তারা। আর এর মধ্য দিয়ে এসব রোগের চিকিৎসায় রীতিমতো বিপ্লব ঘটে। নোবেল কমিটি বলেছে, এই তিন বিজ্ঞানীর উদ্ভাবন পৃথিবীর লাখ লাখ মানুষের জীবন বদলে দিয়েছে।
ডন টলন

ডোনাল্ড ডন টলন (; জন্ম: ১৭ ফেব্রুয়ারি, ১৯১৬ - মৃত্যু: ৭ সেপ্টেম্বর, ১৯৮৪) কুইন্সল্যান্ডের বুন্দাবার্গ এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৯৪৬ থেকে ১৯৫৩ সালের মধ্যবর্তী সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। অস্ট্রেলিয়ার ক্রিকেট ইতিহাসে তাকে সর্বাপেক্ষা সফল ও টেস্ট ক্রিকেটের ইতিহাসে সর্বকালের অন্যতম সেরা উইকেট-কিপার হিসেবে চিত্রিত করা হয়ে থাকে। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেন ‘ডিফি’ ডাকনামে পরিচিত ডন টলন।
কুইন্সল্যান্ডের বুন্দাবার্গ এলাকায় চৌদ্দ বছর বয়সে তিনি ক্রিকেট খেলায় অংশগ্রহণ করেন। সেখানেই দলীয় অধিনায়ক ও টেস্ট খেলোয়াড় অ্যালান কিপাক্সের দৃষ্টিতে পড়েন তিনি। ১৯৩২-৩৩ মৌসুমে কুখ্যাত বডিলাইন সফরে আসা ডগলাস জারদিনের ইংল্যান্ড দলের বিপক্ষে খেলার জন্য কুইন্সল্যান্ডের সদস্য মনোনীত হয়েছিলেন। ইংল্যান্ডের ৩৭৬ রানের ইনিংসে টলন মাত্র পাঁচটি বাই রান দিয়েছিলেন ও টেস্ট ক্রিকেটের ইতিহাসে অন্যতম সফলতম ব্যাটসম্যান হার্বার্ট সাটক্লিফকে স্ট্যাম্পিংয়ে সহায়তা করেন। সতের বছর বয়সে ডিসেম্বর, ১৯৩৩ সালে ভিক্টোরিয়া বুশর‌্যাঞ্জার্সের বিপক্ষে প্রথম-শ্রেণীর ক্রিকেটে তার অভিষেক ঘটে।
১৮০ সে.মি. উচ্চতার অধিকারী ডন টলনের শারীরিক গড়ন ছিল আদর্শ উইকেট-কিপারের ন্যায়। স্পিন বলের লাইন ও লেন্থ বুঝে ঝাঁপ দেয়া ও স্ট্যাম্পিংয়ে অসম্ভব দক্ষতা ছিল তার। সমগ্র খেলোয়াড়ী জীবনে ৫০টি কট ও ৮টি স্ট্যাম্পিংসহ সর্বমোট ৫৮টি ডিসমিসালের সাথে জড়িত ছিলেন তিনি।
১৯৩৫-৩৬ মৌসুমের মধ্যে নিজেকে প্রতিষ্ঠিত করেন ও কুইন্সল্যান্ডের পক্ষে ব্যাটিং গড়ে শীর্ষস্থানে অবস্থান করেন। তা স্বত্ত্বেও ১৯৩৮ সালে ইংল্যান্ড সফরের জন্য তাকে মনোনীত করা হয়নি। দ্বিতীয় বিশ্বযুদ্ধের পর নিয়মিত সদস্যদের অবসর কিংবা খেলায় আগ্রহ না থাকার প্রেক্ষিতে টেস্ট ক্রিকেট খেলার সুযোগ ঘটে তার। ১৯৪৬ সালে ৩০ বছর বয়সে নিউজিল্যান্ডের বিপক্ষে টেস্ট ক্রিকেটে অভিষেক ঘটে ডন টলনের।
১৯৪৮ সালের ডন ব্র্যাডম্যানের ‘অপরাজেয় দলের’ অন্যতম সদস্য হিসেবে ইংল্যান্ড সফর করেন। ইংল্যান্ডে অপরাজেয় দলের সফরের পর তার স্বাস্থ্য ক্রমশঃ ভেঙ্গে পড়ে। ফলশ্রুতিতে ১৯৪৯-৫০ মৌসুমে দক্ষিণ আফ্রিকার বিপক্ষে খেলতে পারেননি। ১৯৫০-৫১ মৌসুমে অ্যাশেজ সিরিজে তার স্থান হয়। ক্যাচ নেয়ায় পারঙ্গমতা দেখালেও ব্যাট হাতে ব্যর্থ হন তিনি। এরফলে ১৯৫১-৫২ মৌসুমে দলে তার ঠাঁই হয়নি। এ সময়ে তার শ্রবণশক্তি হ্রাস পেতে থাকে। ফলে তিনি ‘ডিফি’ ডাকনামে পরিচিতি পান। ১৯৫৩ সালে পুনরায় ইংল্যান্ড সফরে দলের সঙ্গী হন। প্রথম টেস্টে অংশগ্রহণ করলেও পরবর্তী টেস্টগুলোয় তার পরিবর্তে জিল ল্যাংলি স্থলাভিষিক্ত হন। এবার তাকে স্থায়ীভাবে দল থেকে বাদ দেয়া হয়।
জাতীয় দল থেকে উপেক্ষিত হবার ফলে ১৯৫৩ সালে প্রথম-শ্রেণীর ক্রিকেট থেকে অবসর গ্রহণ করেন। এরপর তিনি বুন্দাবার্গে ফিরে আসেন। সেখানে ভাইয়ের সাথে একটি কর্নার স্টোর পরিচালনা করেন। ৬৮ বছর বয়সে তার দেহাবসান ঘটে।
১৯৪৮ সালে ইংল্যান্ড সফরে তার চমৎকার ক্রীড়াশৈলী প্রদর্শনের কারণে উইজডেন কর্তৃপক্ষ তাকে অন্যতম বর্ষসেরা ক্রিকেটার হিসেবে ঘোষণা করে।
২০১৫ শেখ কামাল আন্তর্জাতিক ক্লাব কাপ

২০১৫ শেখ কামাল আন্তর্জাতিক ক্লাব কাপ হচ্ছে শেখ কামাল আন্তর্জাতিক ক্লাব কাপের প্রথম সংস্করণ, যা বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়। টুর্নামেন্টটি বাংলাদেশের বন্দর নগরী চট্টগ্রামের এম এ আজিজ স্টেডিয়ামে অনুষ্ঠিত হয়।
প্রতিযোগিতার ফাইনালে ইস্টবেঙ্গলকে ১–৩ গোলে হারিয়ে চট্টগ্রাম আবাহনী চ্যাম্পিয়ন হয়।
চট্টগ্রামের এম এ আজিজ স্টেডিয়ামে টুর্নামেন্টের সব ম্যাচ অনুষ্ঠিত হয়।
৮টি দল দুটি গ্রুপে বিভক্ত হয়ে অংশগ্রহণ করে। প্রতিটি গ্রুপের শীর্ষ দুটি দল সেমিফাইনালে খেলে।
অস্ট্রেলীয় টেস্ট উইকেট-রক্ষকদের তালিকা

এটি অস্ট্রেলীয় টেস্ট উইকেট-রক্ষকদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়ার পক্ষে কমপক্ষে একটি টেস্টে অংশগ্রহণকারী ৩৪জন ক্রিকেটার উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। মাঝে-মধ্যে মূল উইকেট-রক্ষকের আঘাতপ্রাপ্তি কিংবা অসুস্থতাজনিত বা বোলিংয়ের কারণে অন্য খেলোয়াড় এ দায়িত্ব পালন করে থাকেন।
পরিসংখ্যানটি ২৩ আগস্ট, ২০১৭ তারিখ অনুযায়ী সঠিক।
উন্মুক্ত প্রবেশাধিকার

উন্মুক্ত প্রবেশাধিকার () সাধারণ অর্থে গবেষণার লক্ষ্যে অনলাইনমাধ্যমে নিয়ন্ত্রণবিহীন উন্মুক্ত প্রবেশের বিশেষ অধিকারকে বোঝায়। এটি এমন একটি প্রক্রিয়া যার মাধ্যমে গবেষণার ফলাফলগুলি বিনামূল্যে বা অন্যান্য প্রবেশাধিকার ব্যতীত অনলাইনে বিতরণ করা হয়। কঠোরভাবে সংজ্ঞায়িত (২০০১ সালের সংজ্ঞা অনুসারে) উন্মুক্ত প্রবেশাধিকার বা বিনামূল্যে প্রবেশাধিকারের সঙ্গে কপিরাইটের জন্য মুক্ত লাইসেন্স প্রয়োগ করে অনুলিপি বা পুনঃব্যবহারে বাধা হ্রাস বা সরিয়ে দেওয়া হয়। উন্মুক্ত প্রবেশাধিকার দুই প্রকারের হয়ে থাকে। গ্র্যাটিস নামে উন্মুক্ত প্রবেশাধিকার বিনামূল্যে অনলাইনে যেকোনো নিবন্ধের ব্যবহার আর লিবর‌্যে বলতে বোঝায় বিনেমূল্যে অনলাইনে তথ্য প্রবেশ ও ব্যবহারের বিশেষ অধিকার।
উন্মুক্ত প্রবেশাধিকার আন্দোলনের প্রধান কেন্দ্রবিন্দু "সমকক্ষ পর্যালোচনা গবেষণা সাহিত্য"। ঐতিহাসিকভাবে, এটি মূলত মুদ্রণ-ভিত্তিক শিক্ষায়তনিক জার্নালগুলিতে কেন্দ্র করে এসেছে। মতো প্রবেশাধিকার উপশুল্কের মাধ্যমে প্রকাশনা ব্যয়কে কভার করে। প্রচলিত (অনুনন্মুক্ত প্রবেশাধিকার) জার্নালগুলি সাবস্ক্রিপশন, সাইট লাইসেন্স বা প্রতি-দর্শন-প্রদেয় চার্জের মতো প্রবেশাধিকার উপশুল্কের মাধ্যমে প্রকাশনা ব্যয় বহন করে। উন্মুক্ত প্রবেশাধিকার সমকক্ষ পর্যালোচিত এবং অসমকক্ষ পর্যালোচিত শিক্ষায়তনিক জার্নাল নিবন্ধ সহ যেকোনো ধরনের প্রকাশিত গবেষণা নিবন্ধ, প্রবন্ধ, রচনা, কনফারেন্স পেপার, থিসিস, বইয়ের অংশবিশেষ, বিভিন্ন চিত্রসহ জ্ঞান-বিজ্ঞানে ব্যবহৃত তথ্যসমূহের বিশেষ অধিকার বোঝায়।
ক্রিয়েটিভ কমন্স লাইসেন্সের অধিনে এই সকল প্রবেশ অধিকারের মাত্রা ও প্রকৃতি নিধারিত হয়ে থাকে। বিজ্ঞান ও মানবিক গবেষণা-জ্ঞান চর্চায় উন্মুক্ত প্রবেশাধিকারের বার্লিন ঘোষণা অনুসারে লিবর‌্যে প্রকৃতির উন্মুক্ত প্রবেশাধিকারকে সঙ্গায়িত করা হয়।
দুইভাবে লেখকরা তাদের নিবন্ধ-প্রবন্ধে উন্মুক্ত প্রবেশ অধিকার প্রদান করতে পারেন। গ্রীন ওপেন অ্যাক্সেস বা সবুজ উন্মুক্ত প্রবেশাধিকার পদ্ধতিতে লেথক নিজেই তার রচনা ওপেন অ্যাক্সেস সংশ্লিস্ট ওয়েবে সংরক্ষণ করতে পারেন। এছাড়াও গোল্ড ওপেন অ্যাক্সেসের মাধ্যমে ওপেন অ্যাক্সেস জার্নালে লেখা প্রকাশ করা যায়।
১৯৯০ দশক ও ২০০০ দশকে ওয়ার্ল্ড ওয়াইড ওয়েবের উন্মুক্ত জন-প্রবেশ বৃদ্ধি পেলে উন্মুক্ত প্রবেশাধিকার আন্দোলন জনপ্রিয়তা পায়।
বোনো

পল ডেভিড হিউসন (জন্মঃ মে ১০, ১৯৬০) যিনি তার স্টেজ নাম বোনো নামেই বেশি পরিচিত; একজন আইরিশ গায়ক, গীতিকার, সুরকার, ভেঞ্চার পুঁজিবাদী, ব্যবসায়ী। তিনি সবচেয়ে বেশি পরিচিত আয়ারল্যান্ডের ডাবলিন ভিত্তিক রক ব্যান্ড দল ইউটু-এর প্রধান ভোকাল হিসেবে। বোনো আয়ারল্যান্ডের ডাবলিনে জন্মগ্রহণ করেন ও বেড়ে উঠেন এবং মাউন্ট টেম্পল কম্প্রিহেনসিভ স্কুলে পড়ালেখা করেন। সেখানেই তার তার ভবিষ্যত স্ত্রী এলিসন স্টুয়ার্টে ও ইউটু এর ভবিষ্যত সদস্যদের সাথে পরিচয় ঘটে। ইউটু এর প্রায় সকল গানই বোনো লিখে থাকেন। গান লেখার সময় তিনি সাধারণত ধর্মীয়, সামাজিক ও রাজনৈতিক দিক বিবেচনা করে গান লেখেন। শুরুর দিকের গানগুলোতে অনেকটা বিদ্রোহ ও আধ্যাত্মিকতা ছিল এবং ইউটু-এর বয়স বাড়ার সাথে সাথে গানের ধরন পাল্টে যায়।
নিজের ব্যান্ডের বাইরে বোনো আরো অনেক বিখ্যাত সংগীত শিল্পীদের সাথে বিভিন্ন কাজ করেছেন। একই সাথে তিনি বেশ কয়েকটি কোম্পানিও পরিচালনা করেন; এগুলো ছাড়াও বোনো আফ্রিকা নিয়ে কাজ করার জন্যও পরিচিত; আফ্রিকা নিয়ে কাজ করার সময় তিনি প্রতিষ্ঠা করেছেন ডাটা, ইডান, দ্য ওয়ান ক্যাম্পেইন ও প্রোডাক্ট রেড। তিনি পৃথিবীর কয়েকটি দেশে বিভিন্ন চ্যারেটি অনুষ্ঠানের আয়োজন করেছেন ও বেশ কয়েকজন প্রভাবশালী রাজনীতিবীদের সাথে সাক্ষাৎ করেছেন। এছাড়াও ইউটু-এর সাথে সম্পৃক্ততা নিয়ে প্রশংসিত ও সমালোচিত হয়েছেন বিভিন্ন সময়।
বিভিন্ন পুরস্কারে সাথে সাথে তিনি রানী দ্বিতীয় এলিজাবেথ কর্তৃক যুক্তরাজ্যের সম্মানজনক নাইটহুড উপাধিতে ভূষিত হয়েছেন তার সংগীতাঙ্গনে ও মানবিক কাজে অবদানের জন্য। বিল ও ম্যালিন্ডা ফাউন্ডেশন তাকে ২০০৫ সালেটাইম পার্সন অব দ্য ইয়ার নির্বাচন করে।
মাহমুদুর রহমান

মাহমুদুর রহমান (জন্ম: ৬ জুলাই ১৯৫৩) একজন বাংলাদেশি প্রকৌশলী ও সাংবাদিক। দৈনিক আমার দেশ পত্রিকার সম্পাদক হিসেবে দায়িত্ব পালন করছেন এবং পত্রিকায় আওয়ামী লীগ সরকারের বিভিন্ন কর্মকাণ্ডের সমালোচনা করায় আওয়ামী সরকার পক্ষের রোষানলে পড়েন।
২০০৮ সালে বেসামরিক সরকার পুনরুদ্ধার এবং আওয়ামী লীগের বিজয়ের পর থেকে রহমান তার সংবাদপত্রের মাধ্যমে সরকারের একজন শক্তিশালী সমালোচক হিসাবে ভূমিকা রাখেন। ২০০৯ থেকে ২০১৩ সাল পর্যন্ত ৫০ বারের ও বেশি মানহানি ও রাষ্ট্রদ্রোহিতার মামলায় অভিযুক্ত করাতে বিভিন্ন দল এবং সরকারি কর্মকর্তারা প্রতিক্রিয়া ব্যক্ত করেছেন। তিনিই একমাত্র ব্যক্তি যাকে বাংলাদেশ সুপ্রিম কোর্ট অবমাননার দায়ে সাজা প্রদান করেছিল। তিনি ২০২৪ সালের ৩রা অক্টোবর জামিনে মুক্ত হন।
মাহমুদুর রহমান ১৯৫৩ সালের ৬ জুলাই কুমিল্লায় জন্মগ্রহণ করেন। ১৯৭৭ সালে তিনি বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিংয়ে অনার্স সম্পন্ন করেন। জাপানে প্রকৌশল বিষয়ে কাজ করার সময় ১৯৮৬ সালে জাপান থেকে সিরামিক ইঞ্জিনিয়ারিংয়ে ডিপ্লোমা অর্জন করেন। এরপর ১৯৮৮ তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসা প্রশাসনের উপর এমবিএ করেন।
মাহমুদুর তার কর্মজীবন ব্রিটেনের গ্যাস কোম্পানি ব্রিটিশ অক্সিজেন কোম্পানিতে অপারেশন ইঞ্জিনিয়ার হিসাবে কাজ শুরু করেন। এরপর তিনি মুন্নু সিরামিক, ডানকান ব্রাদার্স, বেক্সিকো গ্রুপ ও পদ্মা টেক্সটাইলে গুরুত্বপূর্ণ পদে কাজ করেছেন। জাপানেও সুনামের সাথে কাজ করেছেন।
১৯৯৮ সালে মাহমুদুর বাংলাদেশে ফিরে আসেন এবং ১৯৯৯ সালে তিনি আর্টিসান সিরামিক লিমিটেড নামে কোম্পানি গড়ে তোলেন। এটিই সিরামিকে দেশের প্রথম প্রযুক্তিগত “ব্রেক থ্রো” ও চীনা বোন কারখানা ছিল। ২০১৩ সালে তিনি আর্টিসান বিক্রি করে দেন।
২০০১ সালে বিএনপি সরকার গঠন করলে ২০০২ মাহমুদুর জাতীয় বিনিয়োগ বোর্ডের চেয়ারম্যান নির্বাচিত হন। তিনি বাংলাদেশে বিদেশী বিনিয়োগ বাড়াতে পাচঁ আই ("five 'I's") থিওরি প্রচলন করেন। তার উল্লেখযোগ্য কাজ হল মেঘনা এনার্জি লিমিটেড, কাচঁপুরের জন্য বিদেশী বিনিয়োগ আনায়ন। ২০০২ থেকে ২০০৩ সালে বাংলাদেশের বিদেশী বিনিয়োগ ৫২ মিলিয়ন মার্কিন ডলার থেকে ১২১ মিলিয়ন মার্কিন ডলারে বৃদ্ধি পায়; যা দক্ষিণ এশিয়ার মধ্যে সর্বোচ্চ। ২০০৪ সালে জাতিসংঘ প্রতিবেদন অনুসারে বাংলাদেশের বিদেশী বিনিয়োগ ছিল ৪৬০ মিলিয়ন মার্কিন ডলার।
২০০৪ সালে ২১ আগস্ট তৎকালীন বিরোধীদল আওয়ামীগের সমাবেশে গ্রেনেড হামলায় ২০ জন নিহত ও ৩০০ এর অধিক আহত হয়; ফলে সরকার বিরোধী হরতাল লাগাতার চলতে থাকে। মাহমুদুর উভয় পক্ষের সমালোচনা করে বলেন, রাজনৈতিক সহিংসতা ও অস্থিরতা বিদেশি বিনিয়োগের জন্য হুমকি, এবং এর জন্য সরকারি নিরাপত্তা প্রদান করা উচিত। ২০০৪ সালের ডিসেম্বরে রাজনৈতিক অস্থিরতার জের ধরে এর প্রতিবাদ স্বরুপ প্রধানমন্ত্রী খালেদা জিয়ার নিকট পদত্যাগ পত্র জমা দেন। কিন্তু প্রধানমন্ত্রী তা প্রত্যাখ্যান করলে তার চুক্তির দুই বছর বিনিয়োগ বোর্ডের দায়িত্ব সমাপ্ত করেন।
২০০৮ সাল থেকে মাহমুদুর রহমান আমারদেশ পত্রিকার সম্পাদকের দায়িত্ব পালন করে আসছেন।
১১ এপ্রিল ২০১৩ ইং, বৃহস্পতিবার সকাল পৌনে নয়টার দিকে তাকে কাওরান বাজারের আমার দেশ পত্রিকার কার্যালয় থেকে গ্রেফতার করে ডিবি কার্যালয়ে নিয়ে যাওয়া হয়। মাহমুদুর রহমানের বিরুদ্ধে ব্লগারদের লেখা ইন্টারনেট থেকে সংগ্রহ ও দৈনিক আমার দেশ পত্রিকায় প্রকাশ করে সাধারণ মানুষের ধর্মীয় অনুভূতিতে আঘাত হানার অভিযোগ রয়েছে।
তিনি ২০১৯ সালে "The Political History of Muslim Bengal" নামে শাহী বাংলার রাজনৈতিক ইতিহাসের উপর একটি গ্রন্থ রচনা করেন।
মাহমুদুর রহমান সাংবাদিকতা ও মানবাধিকারে অনবদ্য অবদানের জন্য একুশে পদক-২৫ পান।
আমতা ইউনিয়ন

আমতা ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
আমতা ইউনিয়ন এ বারোটি গ্রাম আছে এবং প্রায় বিশ হাজার মানুষের বসবাস । আমতা বাজারের উত্তরে বিখ্যাত ভবা পাগলার জন্ম ও বসবাস। এই ইউনিয়নের মানুষ অনেক সহজ সরল স্বভাবে। বালিয়াটি জমিদার বাড়ির সাথে হওয়ায় এখানে কয়েকটি ছোট ছোট জমিদার বাড়ি আছে যা প্রত্নতাত্ত্বিক গবেষণার আওতাধীন নয়।
শিক্ষার দিক থেকে আমতা ইউনিয়ন অনেকটা এগিয়ে আছে।
সাধক ভবা পাগলা
কুশুরা ইউনিয়ন

কুশুরা ইউনিয়ন বাংলাদেশের ঢাকা জেলার ধামরাই উপজেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
এর আয়তন ২৪.৬৯ বর্গ কিঃমিঃ/৯.৫৩ বর্গ মাইল।
কুশুরা ইউনিয়নটি ধামরাই উপজেলার একটি অন্যতম ইউনিয়ন। ইউনিয়নটি প্রাচীন এবং বংশী নদীর তীরে অবস্থিত।
কুশুরা অঞ্চলের শিক্ষা ব্যবস্থা আগে থেকেই সমৃদ্ধ। বিশেষ করে ১৯৪১ সালে আব্বাস আলী তার নামে একটি হাই স্কুল কুশুরা আব্বাস আলী উচ্চ বিদ্যালয় প্রতিষ্ঠিত করে। এবং নবযুগ কলেজ স্বাধীনতার পর ১৯৭২ সালে প্রতিষ্ঠিত হয়। তাছাড়া এখানে প্রাথমিক বিদ্যালয় ১৯১৪ সালে প্রতিষ্ঠিত হয়। উল্লেখ্য কুশুরা আব্বাস আলী উচ্চ বিদ্যালয় ধামরাই উপজেলার মধ্যে একটি স্বনামধন্য স্কুলের খেতাব অর্জন করেছে।
কুশুরা ইউনিয়ন কৃষি নির্ভর এখানকার অধিকাংশই মাটিই দোআঁশ থেকে বেলে দোআঁশ। এখানকার প্রধান ফসল হচ্ছে,
তবে এই ইউনিয়নের মধ্যে দেওখুলা গ্রামে প্রচুর পরিমানে ধানের আবাদ হয়ে থাকে।
গ্রামভিত্তিক লোকসংখ্যা
রামদাইর
৬০০
মধুডাঙ্গা
৭৬৫
নাটের খোলা
৭১
বংখরতলা
৭২
গোলাইল
৫৫৯
টোপেরবাড়ী
১৭২০
চন্দ্রবাড়ী
৪৩
ডালিপাড়া
৩৬৫
বান্নল
৬২৫
পানকাত্তা
১০০
বোচার বাড়ী
২৫৮
বৈন্যা
৯৪৪
মাইঝাল
৬৫
বনবাড়ী
২২০
সাইট্রাবাড়ী
৩২৫
বেংরোয়া
১৭১
হাটের কান্দা
৬১
শৈলধরা
১৪২
আগ গাড়াইল
২৮৫
হাট কুশুরা
৪১৩
বাইচাইল
২১০
কান্টাহাটী
৯৮৭
বেকী গাড়াইল
৩৪৬
পাড়াগ্রাম
৬১২
দূর্গাপুর গাড়াইল
৪১৭
শুলশুলিয়া
১২৯
হালুয়াপাড়া
৭১৬
হরিদাসপুর
৫৮৭
কাঠালিয়া
৫৭২
খাগরমোড়া
৩৭
কুনি কুশুরা
৩৪৯
দেওখোলা
৩০০
কুশুরা
৪৪৯
নিমাতলী
৬৩
বাইনবাড়ী
৫৩
পূর্ব বাউজা
১৪৮
নবগ্রাম
৮৯৩
পশ্চিম বাউজা
২৪৩
নরসিংহপুর
৪৮৮
রাধা নগর
২৭৮
লোচনখোলা
৮৫
শাসন
৫৮৮
শাখুয়া
১৬২
শ্রীপুর
১৬৬
কুলিন্দা
২৯৪
বান্নাখোলা
১১১৩
ভূরবাড়ীয়া
৬০০
বকচর
৬০০
অবস্থানঃ টোপের বাড়ী
স্থাপিতঃ ১৯৮৬ কোড নং -৫৯
জমির পরিমাণঃ ১.২৯ একর
আয়তনঃ ৬১০২ 
জনসংখ্যাঃ ২৪১৮৬ জন, পুরুষ-১২১০৪ জন,মহিলা-১২০৮২ জন। 
শিক্ষিতের হারঃ ৪৬.৮৩ % পুরুষ - ৫৩.৬৪ % মহিলা- ৪০.১৬ % 
মোট বাড়ীঃ ৫৩৮৭ টি 
মোট মৌজাঃ ৪১ টি 
মোট গ্রামঃ ৪৮ টি 
হাট বাজারঃ ২ টি 
পাকা রাস্তাঃ ১৪ কি.মি
কাচা রাস্তাঃ ৭০ কি.মি 
সেতু/কালবার্টঃ ২২ টি 
গ্রাম প্রতিরাক্ষা দলের সদস্যঃ ১০ জন 
বেসরকারী বিশ্ববিদ্যালয়ঃ ১টি 
মাধ্যমিক বিদ্যালয়ঃ ৩ টি 
মাদ্রাসাঃ ১১ টি
সরকারী প্রাথমিক বিদ্যালয়ঃ ১৩ টি
বেসরকারী প্রাথমিক বিদ্যালয়ঃ ২টি
কিন্ডার গার্ডেনঃ ০৬ টি
মসজিদঃ ৪৬ টি
মন্দিরঃ ১৪ টি
লাইব্রেরিঃ ১ টি
ইউনিয়ন স্বাস্থ্য কমপ্লেক্স ঃ ১ টি
কমিউনিটি ক্লিনিকঃ ৩ টি
সাব পোষ্ট অফিসঃ ৩ টি
এনজিওঃ ৭ টি
ইউনিয়ন তহসিল অফিসঃ ১ টি
রুপালি ব্যাংকঃ ১টি
ইসলামি ব্যাংকঃ ১ টি
ইটের ভাটাঃ ৭ টি
সমিলঃ ৫ টি
আইসক্রিম ফ্যাক্টুরিঃ ১ টি
ছাপাখানাঃ ১ টি
ইউনিয়ন কৃষি অফিসঃ ১ টি
ইউনিয়ন পশু অফিসঃ ১ টি
ইউনিয়ন মৎস অফিসঃ ১ টি
ইউনিয়ন ভূমি অফিসঃ ১ টি
কবরস্থানঃ ২০ টি
শ্বশান ঃ ৬ টি
পাওয়ার পাম্পঃ ৫ টি
গাংগুটিয়া ইউনিয়ন

গাংগুটিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সূতিপাড়া ইউনিয়ন

সূতিপাড়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
ভাড়ারিয়া ইউনিয়ন, ধামরাই

ভাড়ারিয়া ইউনিয়ন বাংলাদেশের ঢাকা জেলার ধামরাই উপজেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
এই ইউনিয়নের প্রখ্যাত ব্যাক্তিত্বঃ
১। ড. গোলাম মাওলা, সাবেক ভিসি, কুমিল্লা বিশ্ববিদ্যালয়।
২। আ: নোমান আহমেদ, অতিরিক্ত পুলিশ সুপার, খুলনা।
৩। ক্যাপ্টেন আবদুস সোবহান, বীর উত্তম।
৪। মো: বশিরুল আলম, সহ: প্রাথমিক শিক্ষা অফিসার।
নান্নার ইউনিয়ন

নান্নার ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
বালিয়া ইউনিয়ন, ধামরাই

বালিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
এর আয়তন ১৫.২১ বর্গ কিঃমিঃ
অনেক আগে থেকেই বালিয়া ইউনিয়ন ছিল শিক্ষা দীক্ষার দিক থেকে এগিয়ে। শিক্ষ অনুরাগী ওদুদুর রহমান স্থাপন করে একটি উচ্চ বিদ্যালয়।
উচ্চ বিদ্যালয় সূমহ
কৃষি প্রধান এই ইউনিয়নে প্রায় সবধরনের ফসল চাষ হয় এর মধ্যে অন্যতম হচ্ছে
কৃষি ব্যাংক
গ্রামীন ব্যাংক
আতাউর রহমান খান
জিয়াউর রহমান খান
সানোড়া ইউনিয়ন

সানোড়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সূয়াপুর ইউনিয়ন

সূয়াপুর ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সূয়াপুর
সূয়াপুর নান্নার স্কুল এন্ড কলেজ
রৌহা দারুল আমান ইসলামিয়া দাখিল মাদ্রাসা, স্থাপিত :১৯৮৪
ধামরাই ইউনিয়ন

ধামরাই ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।